สวัสดีค่ะ อยากปรึกษาว่ามีประจำเดือนช่วง20-26 ธันวาคมค่ะ แล้ว28มีอะไรกับแฟนแต่ใส่ถุง ะอเดือนมกราคมจนถึง17กุมภาพันธ์ ประจำเดือนยังไม่มาเลยค่ะ ช่วงต้นเดือนได้กินยาสตรีไปด้วยค่ะ
สวัสดีครับ หากมีเพศสัมพันธ์แบบป้องกันแล้ว โดยปกติโอกาสตั้งครรภ์ก็น่าจะต่ำนะครับ อย่างไรก็ดี ถ้าประจำเดือนยังขาดหาย ก็ควรตรวจการตั้งครรภ์ดูเพื่อความแน่ใจครับแต่หากผลการตรวจครรภ์เป็นลบ ก็แสดงว่ามีความผิดปกติในระดับฮอร์โมนเพศหญิงทำให้การตกไข่หรือการหลุดลอกของเนื้อเยื่อมดลูกแปรปรวนครับซึ่งเกิดได้จากหลายสาเหตุดังนี้ครับ1.น้ำหนักลดอดอาหาร2.โรคถุงน้ำหลายในรังไข่ทำให้การตกไข่ผิดปกติ3.โรคทางกายอื่นๆเช่นภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดหากไม่พบการตั้งครรภ์ แต่ประจำเดือนก็ยังไม่มาในกรณีนี้แนะนำให้พบแพทย์ผู้เชี่ยวชาญด้านนรีเวชเพื่อทำการตรวจวินิจฉัยและรักษาต่อไปดีกว่าครับเพราะแต่ละโรคนั้นมีวิธีรักษาที่แตกต่างกันครับ